38. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 84 της 15/20 Φεβρ. 1975 (ΦΕΚ Α΄ 26) Περί του τρόπου επιλογής των μαθητών προς φοίτησιν εις εκάστην κατεύθυνσιν Γυμνασίου. Έχοντες υπ’ όψει: 1.Τας παρ. 1 του άρθρ. 3 και 4 του άρθρ. 14 του Ν.Δ. 651/70 «περί οργανώσεως της Γενικής Εκπαιδεύσεως και Διοικήσεως του Προσωπικού αυτής». 2.Την υπ’ αριθ. 2/1974 γνωμοδότησιν του Ανωτάτου Εκπαιδευτικού Συμβουλίου. 3.Την υπ’ αριθ. 9/1973 γνωμοδότησιν του Συμβουλίου της Επικρατείας και τας εν αυτή διατυπουμένας γνώμας της πλειοψηφίας και μειοψηφίας, προτάσει του Ημετέρου επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-1.Εγγραφή μαθητού εις την Δ΄ τάξιν θεωρητικής ή θετικής κατευθύνσεως Γυμνασίου γίνεται κατόπιν αιτήσεως του κηδεμόνος αυτού. 2.Το ανώτατον όριον των εγγραφομένων εις εκάστην τάξιν Γυμνασίου θετικής ή θεωρητικής κατευθύνσεως, καθορίζεται δια πράξεως του συλλόγου των καθηγητών του οικείου Γυμνασίου. 3.Δια την επιλογήν των προς εγγραφήν μαθητών εις την Δ΄ τάξιν Γυμνασίου θεωρητικής ή θετικής κατευθύνσεως λαμβάνεται υπ’ όψιν ο βαθμός επιδόσεως εις τα αντίστοιχα προς την κατεύθυνσιν πρωτεύοντα μαθήματα. 4.Μαθηταί κεκτημένοι αποδεικτικόν απορρίψεως εις την Δ΄ τάξιν Γυμνασίου οιασδήποτε κατευθύνσεως εγγράφονται εις την Δ΄ τάξιν Γυμνασίου και πάσης ετέρας κατευθύνσεως. 5.Μαθηταί κεκτημένοι ενδεικτικόν προαγωγής εκ της Δ΄ τάξεως προς την Ε΄ τάξιν και εκ της Ε΄ τάξεως προς την ΣΤ΄ τάξιν κατεθύνσεώς τινος εγγράφονται κατόπιν κατατακτηρίων εξετάσεων εις ετέραν κατεύθυνσιν. Άρθρ.2.-1.Αίτησις δι’ αλλαγήν μαθητού κατευθύνσεώς τινος εις τμήμα ετέρας κατευθύνσεως υποβάλλεται υπό του κηδεμόνος του μέχρι 15 Ιανουαρίου εκάστου σχολικού έτους. 2.Επιτρέπεται μετεγγραφή δι’ αλλαγήν κετευθύνσεως και μετά την 15 Ιανουαρίου και μέχρι 30 Μαρτίου, εν περιπτώσει μετοικήσεως της οικογενείας του μαθητού εις ετέραν πόλιν, εις ην δεν λειτουργεί Γυμνάσιον της αυτής κατευθύνσεως. 3.Μαθηταί Δ΄ τάξεως Γυμνασίου κεκτημένοι τα κατά το άρθρ. 1 παρ. 3 προσόντα δύνανται να αλλάξουν κατεύθυνσιν εντός του μηνός Οκτωβρίου άνευ κατατακτηρίων εξετάσεων και μετά τον μήνα Οκτώβριον, και μέχρι 15 Ιανουαρίου ή 30 Μαρτίου, κατά περίπτωσιν, κατόπιν κατατακτηρίων εξετάσεων. Οι μαθηταί Ε΄ και ΣΤ΄ τάξεως πάσης κατευθύνσεως δύνανται να αλλάξουν κατεύθυνσιν κατόπιν κατατακτηρίων εξετάσεων. 4.Μαθηταί Ε΄ και ΣΤ΄ τάξεως Γυμνασίου πάσης κατευθύνσεως μετεγγράφονται εις την αντίστοιχον τάξιν Γυμνασίου ετέρας κατευθύνσεως κατόπιν κατατακτηρίων εξετάσεων. 5.Οι μετεγγραφόμενοι κατά τας προηγουμένας παραγράφους μαθηταί υφίστανται την κατατακτήριον εξέτασιν δι’ αλλαγήν κατευθύνσεως εις το Γυμνάσιον, εις το οποίον μετεγγράφονται. (Αντί για τη σελ. 350,55(β) Σελ. 350,55(γ) Τεύχος ΙΒ-4-1 Σελ. 95 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.37-38 Κατατακτήριοι εξετάσεις-βαθμολογία Άρθρ.3.-1.Η κατατακτήριος εξέτασις είναι γραπτή και διεξάγεται κατά τα ισχύοντα περί γραπτών εξετάσεων μαθητών Γυμνασίου. 2.Η εξέτασις γίνεται α)δια μεν τους εγγραφομένους εις τας Ε΄ και ΣΤ΄ τάξεις επί της ύλης της Δ΄ και Ε΄ τάξεως αντιστοίχως, δια δε τους εγγραφέντας εις τας τάξεις αυτάς (Ε΄ και ΣΤ) και επιθυμούντας αλλαγήν κατευθύνσεως, επί της ύλης της προηγουμένης τάξεως και εφ’ όσον η εξέτασις αύτη είναι επιτυχής και επί της διδαχθείσης ύλης εν τη τάξει ταύτη μέχρι του χρόνου της κατατακτηρίου εξετάσεως και β)δια τους εγγραφέντας εις την Δ΄ τάξιν και επιθυμούντας αλλαγήν κατευθύνσεως επί της διδαχθείσης ύλης εν τη τάξει ταύτη του χρόνου της κατατακτηρίου εξετάσεως. 3.Οι υφιστάμενοι κατατακτήριον εξέτασιν δι’ αλλαγήν κατευθύνσεως μαθηταί εξετάζονται εις τα ακόλουθα μαθήματα: α)Εκ της τάξεως Γυμνασίου θεωρητικής κατευθύνσεως εις τάξιν θετικής κατευθύνσεως εις τα Μαθηματικά, Φυσικά και Τεχνικά. β)Εκ τάξεως Γυμνασίου θετικής κατευθύνσεως εις τάξιν θεωρητικής κατευθύνσεως εις τα Αρχαία Ελληνικά και Λατινικά. γ)Εκ τάξεως Γυμνασίου θεωρητικής ή θετικής κατευθύνσεως εις τάξιν Γυμνασίου Οικονομικής κατευθύνσεως εις την Λογιστικήν, τα Νομικά και τα Αγγλικά. δ)Εκ τάξεως Γυμνασίου θεωρητικής ή θετικής κατευθύνσεως εις τάξιν Γυμνασίου Ναυτικής κατευθύνσεως εις τα Ναυτικά και τα Αγγλικά. ε)Εκ τάξεως Γυμνασίου Οικονομικής ή Ναυτικής κατευθύνσεως εις τάξιν Γυμνασίου θεωρητικής κατευθύνσεως εις τα Αρχαία Ελληνικά και Λατινικά. ς)Εκ τάξεως Γυμνασίου Οικονομικής ή Ναυτικής κατευθύνσεως εις τάξιν Γυμνασίου θετικής κατευθύνσεως εις τα Μαθηματικά, Φυσικά και Τεχνικά. 4.Επί κατατακτηρίου εξετάσεως θεωρείται επιτυχών ο λαβών βαθμόν σχεδόν καλώς 10 εις έκαστον των εξεταζομένων μαθημάτων. 5.Ο μη επιτυχών ή συνεχίζει τα μαθήματα της κατευθύνσεως εξ ης προέρχεται ή εφ’ όσον επιθυμεί εγγράφεται εις την αμέσως κατωτέραν τάξιν της κατευθύνσεως εις ην υπέστη την ανεπιτυχή κατατακτήριον εξέτασιν. 6.Επί επιτυχούς κατατακτηρίου εξετάσεως: α)Εάν η εξέτασις εγένετο κατά την διάρκειαν του α΄ διμήνου, ο μέσος όρος της βαθμολογίας εκάστου των εξεταζομένων μαθημάτων επί της ύλης της διδαχθείσης εν τη τάξει ταύτη μέχρι του χρόνου της κατατακτηρίου εξετάσεως και της τυχόν ληφθείσης μετά την κατάταξιν προφορικής βαθμολογίας αποτελεί την προφορικήν βαθμολογίαν του α΄ διμήνου, β)εάν η εξέτασις εγένετο κατά την διάρκειαν του β΄  Σελ. 350,56(γ) Τεύχος ΙΒ-4-1 Σελ. 96 διμήνου, ο μέσος όρος της βαθμολογίας εκάστου των εξεταζομένων μαθημάτων επί της ύλης της διδαχθείσης εν τη τάξει ταύτη μέχρι του χρόνου της κατατακτηρίου εξετάσεως και της τυχόν ληφθείσης μετά την κατάταξιν προφορικής βαθμολογίας αποτελεί την προφορικήν βαθμολογίαν του Α΄ τετραμήνου, γ)εάν η εξέτασις εγένετο κατά την διάρκειαν του γ΄ διμήνου, η μεν βαθμολογία εκάστου των εξεταζομένων μαθημάτων αποτελεί την βαθμολογίαν του Α΄ τετραμήνου, η δε τυχόν λαμβανομένη μετά την κατάταξιν προφορική βαθμολογία αποτελεί την προφορικήν βαθμολογίαν του γ΄ διμήνου. Επιτροπή εξετάσεων Άρθρ.4.-1.Αι κατά τα ανωτέρω κατατακτήριοι εξετάσεις διεξάγονται ενώπιον επιτροπής εκ δύο δημοσίων εκπαιδευτικών λειτουργών δι’ έκαστον μάθημα της ειδικότητος του εξεταζομένου μαθήματος ή συγγενούς μαθήματος. Εφ’ όσον εις την πόλιν δι’ ην αιτείται η εγγραφή ή η μετεγγραφή δεν υπηρετεί δεύτερος δημόσιος εκπαιδευτικός λειτουργός αντιστοίχου ή συγγενούς ειδικότητος η εξέτασις δια το αντίστοιχον μάθημα γίνεται υπό ενός μόνον δημοσίου εκπαιδευτικού λειτουργού. 2.Προκειμένου περί Ναυτικών Γυμνασίων της Επιτροπής δύναται να μετέχη ως καθηγητής ναυτικών μαθημάτων Αξιωματικός του Λιμενικού Σώματος οριζόμενος υπό του Υπουργείου Εμπορικής Ναυτιλίας. 3.Η Επιτροπή ορίζεται υπό του Δ/ντού του εις ο εγγράφεται ή μετεγγράφεται ο μαθητής προκειμένου περί μαθητών Δημοσίων ή Ιδιωτικών Γυμνασίων εγγραφομένων ή μετεγγραφομένων εις Δημόσιον Γυμνάσιον και υπό του οικείου Δ/κού Επιθεωρητού προκειμένου περί εγγραφής ή μεταγγραφής μαθητών εκ Δημοσίου ή Ιδιωτικού Γυμνασίου εις έτερον Ιδιωτικόν Γυμνάσιον. Επί αλλαγής εκ τμήματος κατευθύνσεως τινός εις τμήμα ετέρας κατευθύνσεως του αυτού Ιδιωτικού Γυμνασίου την Επιτροπήν ορίζει ο Διευθυντής του Ιδιωτικού Γυμνασίου. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, αφ’ ης καταργούνται αι διατάξεις της παρ. 4 του άρθρ. 7 του από 20-6/8.7.55 Β.Δ/τος. 32.Δ.γ.38 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης